**Súťažné podklady na predmet zákazky**

**„Rekonštrukcia fasády na objekte MZVEZ SR Hlboká 2, Bratislava“**

**Podlimitná zákazka bez využitia elektronického trhoviska**

**Stavebné práce**

 podľa § 112 a nasl. zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon o verejnom obstarávaní“).

Osoby zodpovedné za správne a úplne zadefinovanie opisu predmetu zákazky a výpočet predpokladanej hodnoty zákazky:

 ...................................................

 Ing. Eva BEZÁKOVÁ

riaditeľka INPO

Súlad súťažných podkladov so zákonom o verejnom obstarávaní potvrdzuje:

 .....................................................

 Mgr. Ing. Adriana GAJDOŠOVÁ

 riaditeľka ODVO

Za verejného obstarávateľa MZVEZ SR :

 ................................................

 Ing. Tibor KRÁLIK

 generálny riaditeľ SEVS

**Obsah súťažných podkladov**

A.1 - Pokyny pre uchádzačov

Časť I. Všeobecné informácie

1. Identifikácia verejného obstarávateľa
2. Predmet zákazky
3. Komplexnosť dodávky
4. Predpokladaná hodnota zákazky
5. Zdroj finančných prostriedkov
6. Typ zmluvy
7. Miesto poskytovania predmetu zákazky
8. Druh zákazky
9. Lehota viazanosti ponuky

Časť II. Komunikácia a vysvetľovanie

1. Komunikácia medzi verejným obstarávateľom a uchádzačmi alebo záujemcami
2. Vysvetľovanie a doplnenie súťažných podkladov
3. Obhliadka miesta poskytovania predmetu zákazky

Časť III. Príprava ponuky

1. Príprava ponuky (obsah ponuky)
2. Vyhotovenie ponuky
3. Jazyk ponuky
4. Mena a ceny uvádzané v ponuke
5. Zábezpeka ponuky
6. Náklady na ponuku

Časť IV. Predkladanie ponuky

1. Predloženie ponuky
2. Autentifikácia uchádzača
3. Lehota na predkladanie ponuky
4. Zmena a odvolanie ponuky

Časť V. Otváranie a vyhodnotenie ponúk

1. Otváranie ponúk
2. Vyhodnotenie ponúk
3. Vyhodnotenie splnenia podmienok účasti

26. Elektronická aukcia

Časť VI. Dôvernosť vo verejnom obstarávaní

27. Dôvernosť procesu verejného obstarávania

Časť VII. Prijatie ponuky a aplikácia zákona o verejnom obstarávaní

28. Uzavretie zmluvy

29. Zrušenie verejného obstarávania

30. Aplikácia zákona o verejnom obstarávaní

**Príloha č. 1 k časti A1 -** **Vyhlásenie o súhlase s podmienkami súťaže a predstavenie skupiny dodávateľov**

**A.2 - Kritériá na vyhodnotenie ponúk**

 Príloha č. 1 k časti A.2 - Návrh na plnenie kritérií

A.3 - Zábezpeka

###  **B.1 - Opis predmetu zákazky**

###  **Príloha k časti B.1 - projektová dokumentácia a rozpočet diela/výkaz výmer**

###  **B.2 - Spôsob určenia ceny**

 **B.3 - Obchodné podmienky realizácie predmetu zákazky**

 **Príloha č. 1 k časti B.3 - Zmluva o dielo**

**Príloha č. 2 k časti B.3 - Čestné vyhlásenie o súhlase a akceptovaní záväzného návrhu Zmluvy o dielo**

 **Príloha č. 3 k Zmluve o dielo - Rozvrh**

### **A.1 - Pokyny pre uchádzačov**

### **Časť I. Všeobecné informácie**

#### Identifikácia verejného obstarávateľa

 Názov organizácie: Ministerstvo zahraničných vecí a európskych záležitostí Slovenskej republiky

 odbor verejného obstarávania

 IČO: 00699021

 Sídlo organizácie: Hlboká cesta č. 2, 833 36 Bratislava

 Kontaktná osoba: Ing. Edita Sukubová

 Telefón: 02/ 5978 2894

 E-mail: edita.sukubova@mzv.sk

 Komunikačné rozhranie: <https://josephine.proebiz.com>

#### Predmet zákazky

#### Predmetom zákazky je rekonštrukcia fasády na objekte Ministerstva zahraničných vecí a európskych záležitostí SR, Hlboká cesta č. 2, Bratislava. Objekt pozostáva z pôvodnej hlavnej administratívnej budovy, prístavby a nadstavby dvoch podlaží nad hlavnou administratívnou budovou. Touto rekonštrukciou sa dokončí celkové zateplenie budovy a zníži spotreba energií a tepelno-izolačné vlastnosti zateplených konštrukcií budovy budú v súlade s normou STN 73 0540-2.

#### Stavebné práce tejto rekonštrukcie sú rozdelené do 6 častí a zahŕňajú najmä výmenu starého nefunkčného zateplenia za nové, výmenu okien a exteriérových dverí, výmenu klampiarskych výrobkov, čistenie travertínového obkladu a parapetov, opravu a novú povrchovú úpravu kovových prvkov ako sú, napr. zábradlie balkónov, okenné mreže.

#### Architektonické a stavebno technické riešenie nadväzuje na predchádzajúcu čiastočnú opravu fasády, zachováva základné princípy stavebno-technických riešení detailov, materiálového aj farebného riešenia fasády a jej prvkov. Riešenie dodržiava podmienky dané rozhodnutím a záväzným stanoviskom Krajského pamiatkového úradu Bratislava.

Rozsah prác predstavuje udržiavacie a rekonštrukčné práce, realizáciou ktorých nebudú dotknuté pamiatkové hodnoty predmetného územia a objektu. Pri rekonštrukcii budú aplikované tradičné výrazové prostriedky s uplatnením pôvodnej povrchovej úpravy fasád a zachovaním charakteru riešeného objektu.

2.2. Spoločný slovník obstarávania (CPV):

Hlavný predmet:

Hlavný slovník:

45000000-7 Stavebné práce

Doplňujúce predmety

Hlavný slovník kód CPV:

45443000-4 Fasádne práce

45262100-2 Lešenárske práce

45111300-1 Demontážne práce

45255400-3 Montážne práce

45454000-4 Obnovovacie práce

45321000-3 Tepelnoizolačné práce

45410000-4 Omietkarské práce

45442100-8 Maliarske a natieračské práce

44221000-5 Okná, dvere a súvisiace prvky

45312311-0 Inštalovanie bleskozvodov

45223100-7 Montáž kovových konštrukcií

90500000-2 Služby súvisiace s likvidáciou odpadu a odpadom

#### Komplexnosť dodávky

#### Predmet zákazky nie je rozdelený na časti. Uchádzač predloží ponuku na celý predmet zákazky (ďalej aj ako „dielo“) podľa týchto súťažných podkladov.

#### Uchádzačom sa nepovoľuje predložiť variantné riešenia vo vzťahu k požadovanému predmetu zákazky.

#### Ak súčasťou ponuky bude aj variantné riešenie, nebude takéto variantné riešenie zaradené do vyhodnotenia a bude sa naň hľadieť, akoby nebolo predložené.

#### Predpokladaná hodnota zákazky

* 1. Verejný obstarávateľ určil celkovú predpokladanú hodnotu zákazky vo výške 1 183 417,85 EUR bez DPH.

#### Zdroj finančných prostriedkov

#### Predmet zákazky bude financovaný z rozpočtových prostriedkov verejného obstarávateľa.

#### Preddavok na cenu ani zálohu verejný obstarávateľ nebude poskytovať.

#### Splatnosť faktúr bude stanovená v súlade s pravidlami obsiahnutými v zákone č. 513/1991 Zb. Obchodný zákonník v znení neskorších predpisov.

#### Predmet zákazky bude uhrádzanýy za podmienok uvedených v Zmluve o dielo „Rekonštrukcia fasády na objekte MZVEZ SR Hlboká 2, Bratislava“ (ďalej aj ako „Zmluva o dielo“), ktorá tvorí prílohu č. 1 k časti B.3 „Obchodné podmeinky realizácie predmetu zákazky“.

####  Typ zmluvy

#### Verejný obstarávateľ s úspešným uchádzačom uzatvorí Zmluvu o dielo uzavretú podľa § 536 a nasl. zákona č. 513/1991 Zb. Obchodný zákonník v znení neskorších.

#### Právne vzťahy vyžadované od skupiny dodávateľov, s ktorou sa uzatvorí zmluva: Za účelom zabezpečenia riadneho plnenia zmluvy verejný obstarávateľ bude od hospodárskeho subjektu, ktorý bude skupinou dodávateľov v zmysle § 37 zákona o verejnom obstarávaní, pred uzavretím Zmluvy o dielo požadovať, aby členovia tejto skupiny dodávateľov vytvorili medzi sebou právny vzťah, napr. podľa § 829 a nasl. zákona č. 40/1964 Zb. Občiansky zákonník v platnom znení – zmluva o združení, resp. obdobný právny vzťah, z ktorého obsahu musí vyplývať, že členovia skupiny dodávateľov, teda subjekty na strane dodávateľa, zodpovedajú za plnenie záväzkov vyplývajúcich zo zmluvy voči verejnému obstarávateľovi spoločne a nerozdielne. Musí byť tiež zrejmé, ktorý člen skupiny dodávateľov je oprávnený za skupinu dodávateľov konať. Skupina dodávateľov je povinná určiť jedného z členov skupiny dodávateľov pre účely komunikácie s verejným obstarávateľom počas verejného obstarávania a počas plnenia zmluvy. Originál alebo úradne overenú kópiu tejto zmluvy, resp. dokumentácie preukazujúcej vytvorenie právnych vzťahov medzi členmi skupiny dodávateľov, musí hospodársky subjekt poskytnúť verejnému obstarávateľovi najneskôr k momentu uzatvorenia zmluvy o dielo.

#### Miesto a termín realizácie predmetu zákazky

#### Miesto: Objekt verejného obstarávateľa, Hlboká cesta č. 2, 833 36 Bratislava.

#### Termín: do 308 dní odo dňa prevzatia staveniska od verejného obstarávateľa.

#### Druh zákazky

 8.1. Zákazka na uskutočnenie stavebných prác podľa ustanovenia § 3 ods. 3 zákona o verejnom obstarávaní.

#### Lehota viazanosti ponuky

#### Uchádzač je svojou ponukou viazaný od uplynutia lehoty na predkladanie ponúk až do uplynutia lehoty viazanosti ponúk stanovenej verejným obstarávateľom do 31.08.2022.

#### Verejný obstarávateľ si vyhradzuje právo po uplynutí lehoty viazanosti ponúk požiadať uchádzačov o informáciu ohľadom platnosti nimi predloženej ponuky.

### **Časť II. Komunikácia a vysvetľovanie**

#### Komunikácia medzi verejným obstarávateľom a uchádzačmi alebo záujemcami

* 1. Poskytovanie vysvetlení, odovzdávanie podkladov a komunikácia („ďalej len komunikácia“) medzi verejným obstarávateľom a záujemcami/uchádzačmi sa bude uskutočňovať v štátnom (slovenskom) jazyku a spôsobom, ktorý zabezpečí úplnosť a obsah týchto údajov uvedených
	v ponuke, podmienkach účasti a zaručí ochranu dôverných a osobných údajov uvedených
	v týchto dokumentoch.Verejný obstarávateľ umožňuje záujemcom/uchádzačom komunikovať s verejným obstarávateľom v českom jazyku.

#### Verejný obstarávateľ bude pri komunikácii s uchádzačmi resp. záujemcami postupovať v zmysle § 20 zákona o verejnom obstarávaní prostredníctvom komunikačného rozhrania systému JOSEPHINE. Tento spôsob komunikácie sa týka akejkoľvek komunikácie a podaní medzi verejným obstarávateľom a záujemcami, resp. uchádzačmi.

#### JOSEPHINE je na účely tohto verejného obstarávania softvér na elektronizáciu zadávania zákaziek postupmi podľa zákona o verejnom obstarávaní. JOSEPHINE je webová aplikácia na doméne <https://josephine.proebiz.com>.

#### Na bezproblémové používanie systému JOSEPHINE je nutné používať jeden z podporovaných internetových prehliadačov:

 - Microsoft Internet Explorer verzia 11.0 a vyššia,

 - Mozilla Firefox verzia 13.0 a vyššia alebo

 - Google Chrome

 - Microsoft Edge.

#### Pravidlá pre doručovanie – zásielka sa považuje za doručenú záujemcovi/uchádzačovi ak jej adresát bude mať objektívnu možnosť oboznámiť sa s jej obsahom, tzn. akonáhle sa dostane zásielka do sféry jeho dispozície. Za okamih doručenia sa v systéme JOSEPHINE považuje okamih jej odoslania v systéme JOSEPHINE a to v súlade s funkcionalitou systému.

#### Ak je odosielateľom zásielky verejný obstarávateľ, tak záujemcovi resp. uchádzačovi bude na ním určený kontaktný e-mail/e-maily (zadaný/é pri registrácii do systému JOSEPHINE) bezodkladne odoslaná informácia o tom, že k predmetnej zákazke existuje nová zásielka/správa. Záujemca resp. uchádzač sa prihlási do systému a v komunikačnom rozhraní zákazky bude mať zobrazený obsah komunikácie – zásielky, správy. Záujemca resp. uchádzač si môže v komunikačnom rozhraní zobraziť celú históriu o svojej komunikácii s verejným obstarávateľom.

#### Ak je odosielateľom zásielky záujemca resp. uchádzač, tak po prihlásení do systému a k predmetnej zákazke môže prostredníctvom komunikačného rozhrania odosielať správy a potrebné prílohy verejnému obstarávateľovi. Takáto zásielka sa považuje za doručenú verejnému obstarávateľovi okamihom jej odoslania v systéme JOSEPHINE v súlade s funkcionalitou systému.

#### Verejný obstarávateľ odporúča záujemcom, ktorí chcú byť informovaní o prípadných aktualizáciách týkajúcich sa zákazky prostredníctvom notifikačných e-mailov, aby v danej zákazke zaklikli tlačidlo „ZAUJÍMA MA TO“ (v pravej hornej časti obrazovky). Notifikačné e-maily sú taktiež doručované záujemcom, ktorí sú evidovaní na elektronickom liste záujemcov pri danej zákazke.

#### Verejný obstarávateľ umožňuje neobmedzený a priamy prístup elektronickými prostriedkami k súťažným podkladom a k prípadným všetkým doplňujúcim podkladom. Verejný obstarávateľ tieto všetky podklady / dokumenty bude uverejňovať ako elektronické dokumenty v príslušnej časti zákazky v systéme JOSEPHINE.

#### Podania a dokumenty súvisiace s uplatnením revíznych postupov sú medzi verejným obstarávateľom a záujemcami/uchádzačmi doručené elektronicky prostredníctvom komunikačného rozhrania systému JOSEPHINE. Doručovanie námietky a ich odvolávanie vo vzťahu k ÚVO je riešené v zmysle § 170 ods. 8 písm. b) zákona o verejnom obstarávaní.

#### Vysvetľovanie a doplnenie súťažných podkladov

#### Záujemca môže požiadať o vysvetlenie informácií uvedených vo výzve na predkladanie ponúk, v súťažných podkladoch alebo v inej sprievodnej dokumentácii prostredníctvom komunikačného rozhrania systému JOSEPHINE podľa pravidiel komunikácie uvedených v bode 10.

#### Za dostatočne vopred doručenú žiadosť záujemcu o vysvetlenie sa považuje žiadosť doručená prostredníctvom komunikačného rozhrania systému JOSEPHINE v odporúčanej lehote do 27.01.2022 do 15:00:00 hod.

#### Odpoveď na žiadosť o vysvetlenie údajov zo strany ktoréhokoľvek záujemcu verejný obstarávateľ oznámi bezodkladne všetkým záujemcom, najneskôr však šesť dní pred uplynutím lehoty na predkladanie ponúk za predpokladu, že o vysvetlenie sa požiada dostatočne vopred.

#### Obhliadka miesta poskytovania predmetu zákazky

* 1. Obhliadka miesta uskutočnenia stavebných prác sa uskutoční dňa **25.01.2022 o 10:00 hod** na kontaktnom mieste verejného obstarávateľa. V prípade záujmu o obhliadku záujemca informuje vopred emailom kontaktnú osobu verejného obstarávateľa o účasti na obhliadke. Obhliadky sa môže zúčastniť aj záujemca, ktorý neoznámi vopred verejnému obstarávateľovi účasť a dostaví sa na obhliadku v uvedenom termíne.

### **Časť III. Príprava ponuky**

1. **Príprava ponuky (obsah ponuky)**
	1. Uchádzač predkladá ponuku v elektronickej podobe v lehote na predkladanie ponúk podľa požiadaviek uvedených v týchto súťažných podkladoch.
	2. **V ponuke uchádzač predloží:**
2. **súpis dokladov, dokumentov a potvrdení** s uvedením počtu listov a príloh ponuky (obsah ponuky); súpis bude podpísaný štatutárnym/mi zástupcom/mi uchádzača (s uvedením jeho mena, priezviska a funkcie, dátumom podpísania ponuky, odtlačkom pečiatky uchádzača) oprávneným/mi konať v záväzkových vzťahoch (prípadne štatutárnymi zástupcami uchádzača, ktorí sú oprávnení konať v mene uchádzača v záväzkových vzťahoch navonok v závislosti od úpravy konania menom spoločnosti vo výpise v Obchodnom registri alebo inom obdobnom registri);
3. **identifikačné údaje uchádzača** (v prípade skupiny dodávateľov za každého člena skupiny): obchodný názov, sídlo alebo miesto podnikania, meno, priezvisko a funkcia štatutárneho zástupcu (štatutárnych zástupcov) uchádzača, IČO, IČ DPH, DIČ, bankové spojenie, číslo bankového účtu, kontaktnú osobu, kontaktné telefónne číslo, , e-mail, internetová adresa;
4. **doklady, ktorými uchádzač preukazuje splnenie podmienok účasti** uvedených vo výzve na predkladanie ponúk alebo Jednotný európsky dokument, ktorým predbežne nahradí doklady na preukázanie splnenia podmienok účasti podľa § 39 zákona o verejnom obstarávaní (informácie a pokyny na vyplnenie tohto formulára sú zverejnené na webovom sídle Úradu pre verejné obstarávanie) <https://www.uvo.gov.sk/jednotny-europsky-dokument-pre-verejne-obstaravanie-602.html> alebo čestné vyhlásenie, v ktorom vyhlási, že spĺňa všetky podmienky účasti určené verejným obstarávateľom podľa § 114 ods. 1 zákona o verejnom obstarávaní;
5. **Rozpočet diela, teda vyplnený Výkaz výmer spolu so stĺpcom „W“ s názvom „Navrhovaný produkt“ (vrátane „Rekapitulácia stavby“).** Rozpočet diela tvorí príloha č. 2 k Zmluve o dielo – Rozpočet;
6. **vyplnený rámcový rozvrh postupu prác (Rozvrh)** podľa súťažných podkladov**.** Rámcový rozvrh postupu prác je prílohou č. 3 k Zmluve o dielo – Rozvrh;
7. **vyplnené čestné vyhlásenie o súhlase a akceptovaní záväzného návrhu Zmluvy o dielo** podľa prílohy č. 2 k časti B.3 „Obchodné podmienky realizácie predmetu zákazky“ súťažných podkladov, podpísané štatutárnym/mi zástupcom/mi uchádzača oprávneným/mi konať v mene uchádzača v záväzkových vzťahoch navonok (prípadne všetkými štatutárnymi zástupcami uchádzača, ktorí sú oprávnení konať v mene uchádzača v záväzkových vzťahoch navonok), v závislosti od úpravy konania menom spoločnosti vo výpise v Obchodnom registri alebo inom obdobnom registri;
8. **vyplnené** „**Vyhlásenie o súhlase s podmienkami súťaže a predstavenie skupiny dodávateľov**“ podľa vzoru uvedeného v prílohe č. 1 tejto časti súťažných podkladov; v prípade skupiny dodávateľov treba uviesť plnú moc pre jedného člena skupiny, ktorý bude oprávnený prijímať pokyny za všetkých a konať v mene všetkých ostatných členov skupiny v tomto verejnom obstarávaní;
9. **doklad preukazujúci zloženie zábezpeky** podľa časti A.3 „Zábezpeka“, podľa podmienok vydávania záručných listín, poskytovania plnenia bankami, resp. poisťovňami. Ak banka, resp. poisťovňa vydáva záručnú listinu, resp. poistnú listinu zaručenou elektronickou formou, postačuje predloženie tohto elektronického dokumentu do systému JOSEPHINE, ak banka resp. poisťovňa vyžaduje na poskytnutie plnenia **predloženie (listinného) originálu záručnej listiny/poistnej listiny**, uchádzač predloží originál takejto listiny **v lehote na predkladanie ponúk** osobne, prostredníctvom pošty alebo iného doručovateľa na adresu verejného obstarávateľa uvedenú v Časti I., bod 1 týchto súťažných podkladov. Uchádzač vloží tento originál bankovej záruky alebo originál poistenia záruky do samostatnej nepriehľadnej obálky, ktorá musí byť uzatvorená a označená heslom súťaže: *„Fasáda“.*
10. **vyplnený návrh na plnenie kritérií na vyhodnotenie ponúk podľa prílohy č. 1 k časti A.2 „Kritériá na vyhodnotenie ponúk“,** podpísaný uchádzačom, a to jeho štatutárnym orgánom alebo členom štatutárneho orgánu alebo iným zástupcom uchádzača, ktorý je oprávnený konať
v mene uchádzača v záväzkových vzťahoch;
11. ak uchádzač nevypracoval ponuku sám, **uvedie vo svojej ponuke údaje o osobe**, ktorej služby alebo podklady pri jej vypracovaní využil. Údaje podľa prvej vety uchádzač uvedie v rozsahu meno a priezvisko, obchodné meno alebo názov, adresa pobytu, sídlo alebo miesto podnikania a identifikačné číslo, ak bolo pridelené. Ak uchádzač v ponuke nepredloží údaje podľa predchádzajúcej vety, potvrdzuje tým skutočnosť, že ponuku vypracoval sám.

#### Vyhotovenie ponuky

* 1. Uchádzač predkladá ponuku v elektronickej podobe v lehote na predkladanie ponúk. Ponuka je vyhotovená elektronicky v zmysle § 49 ods. 1 písm. a) zákona o verejnom obstarávaní a vložená do systému JOSEPHINE umiestnenom na webovej adrese <https://josephine.proebiz.com/>.
	2. Uchádzač svoju ponuku identifikuje uvedením obchodného mena alebo názvu, sídla, miesta podnikania alebo obvyklého pobytu uchádzača a heslom súťaže „*Fasáda*“**.**
	3. Elektronická ponuka sa vloží vyplnením ponukového formulára a vložením požadovaných dokladov a dokumentov v systéme JOSEPHINE umiestnenom na webovej adrese <https://josephine.proebiz.com/>.
	4. Doklady a dokumenty vyhotovené uchádzačom musia byť podpísané uchádzačom alebo osobou oprávnenou konať za uchádzača, v prípade skupiny dodávateľov musia byť podpísané každým členom skupiny dodávateľov alebo osobou oprávnenou konať za každého člena skupiny dodávateľov. Doklady vystavené iným subjektom alebo úradom uchádzač podpisovať nemusí.
	5. V predloženej ponuke prostredníctvom systému JOSEPHINE musia byť pripojené požadované doklady tak, ako je uvedené v týchto súťažných podkladoch a vyplnenie elektronického formulára, ktorý zodpovedá návrhu na plnenie kritérií uvedenom v súťažných podkladoch. Ak ponuka obsahuje dôverné informácie, uchádzač ich v ponuke viditeľne označí.
	6. V prípade, že uchádzač využije možnosť predkladania konkrétnych dokladov na preukázanie splnenia podmienok účasti, je povinný originály dokladov alebo ich úradne overené kópie (vrátane úradných prekladov) naskenovať a vložiť ich do systému ako súčasť ponuky.

Uvedená forma predloženia dokladov sa týka aj dokumentov na preukázanie splnenia požiadaviek na predmet zákazky ako aj ostatných dokladov a dokumentov tvoriacich ponuku. (t. j. všetky dokumenty a doklady, ktoré tvoria ponuku uchádzača a ktoré neboli pôvodne vyhotovené v elektronickej forme, ale v listinnej, sa predkladajú naskenované, napr. vo formáte.pdf.)

* 1. V prípade, že sú doklady, ktorými uchádzač preukazuje splnenie podmienok účasti alebo požiadaviek na predmet zákazky vydávané orgánom verejnej správy (alebo inou povinnou inštitúciou) priamo v digitálnej podobe, uchádzač vloží do systému tento digitálny doklad (vrátane jeho úradného prekladu, ak je to podľa iných ustanovení týchto súťažných podkladov potrebné).
	2. Uchádzačom navrhovaná cena za realizovanie požadovaného predmetu zákazky, uvedená v ponuke uchádzača, bude vyjadrená v EUR (Eurách) s presnosťou na 2 desatinné miesta a vložená do systému JOSEPHINE v tejto štruktúre: cena bez DPH, sadzba DPH, cena s alebo bez DPH (pri vkladaní do systému JOSEPHINE označená ako „Cena za celý predmet zákazky (kritérium hodnotenia)“).
	3. Po úspešnom nahraní ponuky do systému JOSEPHINE je uchádzačovi odoslaný notifikačný informatívny e-mail (a to na emailovú adresu užívateľa uchádzača, ktorý ponuku nahral).
	4. Ponuka uchádzača predložená po uplynutí lehoty na predkladanie ponúk sa elektronicky neotvorí.
	5. Uchádzač môže predloženú ponuku vziať späť do uplynutia lehoty na predkladanie ponúk. Uchádzač pri odvolaní ponuky postupuje obdobne ako pri vložení prvotnej ponuky (kliknutím na tlačidlo „Stiahnuť ponuku“ a predložením novej ponuky).
	6. Uchádzači sú svojou ponukou viazaní do uplynutia lehoty viazanosti ponúk oznámenej verejným obstarávateľom, resp. predĺženej lehoty viazanosti ponúk podľa rozhodnutia verejného obstarávateľa. Prípadné predĺženie lehoty bude uchádzačom dostatočne vopred oznámené formou elektronickej komunikácie v systéme JOSEPHINE.

#### Jazyk ponuky

* 1. Ponuky, návrhy a ďalšie doklady a dokumenty vo verejnom obstarávaní sa predkladajú
	v štátnom jazyku (slovenský jazyk). Ak je doklad alebo dokument vyhotovený v cudzom jazyku, predkladá sa v pôvodnom jazyku spolu s jeho úradným prekladom do štátneho jazyka; to neplatí pre ponuky, návrhy, doklady a dokumenty vyhotovené v českom jazyku. Ak sa zistí rozdiel v ich obsahu, rozhodujúci je úradný preklad do štátneho jazyka.

#### Mena a ceny uvádzané v ponuke

* 1. Uchádzačom navrhovaná zmluvná cena uvedená v ponuke uchádzača musí byť vyjadrená
	v EUR.
	2. Cena bude spracovaná podľa časti B.2 „Spôsob určenia ceny“.
	3. V prípade, ak bude vyhodnocovaná čo i len jedna ponuka uchádzača, ktorý vo vyplnenom formulári „Návrh na plnenie kritéria“ uviedol, že po uzavretí zmluvy s verejným obstarávateľom nebude platiteľom DPH, verejný obstarávateľ vyhodnotí všetky predložené ponuky takým spôsobom, že bude porovnaná najnižšia cena s DPH (uchádzači, ktorí vo vyplnenom formulári „Návrh na plnenie kritérií“ uviedli, že po uzavretí zmluvy s verejným obstarávateľom budú platitelia DPH) a najnižšia cena konečná (uchádzači, ktorí vo vyplnenom formulári „Návrh na plnenie kritéria“ uviedli, že po uzavretí zmluvy s verejným obstarávateľom nebudú platitelia DPH).

#### Zábezpeka ponuky

* 1. Zábezpeka ponuky bola verejným obstarávateľom stanovená vo výške **20 000 eur** (slovom dvadsaťtisíc eur).
	2. Podmienky zloženia a podmienky uvoľnenia a vrátenia zábezpeky sú uvedené v časti A.3 „Zábezpeka“.
	3. Spôsob zloženia zábezpeky si vyberie uchádzač v zmysle podmienok uvedených v časti A.3 „Zábezpeka“.
	4. Zábezpeka prepadne v prospech verejného obstarávateľa, ak uchádzač v lehote viazanosti ponúk

a) odstúpi od svojej ponuky,

b) neposkytne súčinnosť alebo odmietne uzavrieť zmluvu podľa § 56 ods. 8 až 15 zákona o verejnom obstarávaní.

#### Náklady na ponuku

* 1. Všetky náklady a výdavky spojené s prípravou a predložením ponuky znáša uchádzač bez finančného nároku voči verejnému obstarávateľovi a to bez ohľadu na výsledok verejného obstarávania.

### **Časť IV. Predkladanie ponuky**

#### Predloženie ponuky

* 1. Ponuky musia byť doručené v lehote na predkladanie ponúk, t.j. do **22.02.2022 do 09:00:00 hod**.. Uchádzač predloží svoju ponuku **v elektronickej podobe** do systému JOSEPHINE, umiestnenom na webovej adrese: <https://josephine.proebiz.com>/. Doručenie ponuky je zaznamenávané s presnosťou na sekundy, preto je potrebné predložiť ponuku **v dostatočnom časovom predstihu**. Ak uchádzač predloží ponuku čo i len o sekundu neskôr, systém vyhodnotí ponuku ako nepredloženú v lehote na predkladanie ponúk.
	2. Ponuky sa budú predkladať elektronicky v zmysle § 49 ods. 1 písm. a) zákona o verejnom obstarávaní prostredníctvom systému JOSEPHINE, umiestnenom na webovej adrese <https://josephine.proebiz.com>/. Na ponuky predložené iným spôsobom (v listinnej podobe) sa nebude prihliadať.

#### Autentifikácia uchádzača

* 1. Uchádzač má možnosť sa registrovať do systému JOSEPHINE pomocou hesla i registráciou a prihlásením pomocou občianskeho preukazom s elektronickým čipom a bezpečnostným osobnostným kódom (eID).
	2. Predkladanie ponúk je umožnené iba autentifikovaným uchádzačom. Autentifikáciu je možné vykonať týmito spôsobmi
1. v systéme JOSEPHINE registráciou a prihlásením pomocou občianskeho preukazu s elektronickým čipom a bezpečnostným osobnostným kódom (eID). V systéme je autentifikovaná spoločnosť, ktorú pomocou eID registruje štatutár danej spoločnosti. Autentifikáciu vykonáva poskytovateľ systému JOSEPHINE a to v pracovných dňoch v čase 8.00 – 16.00 hod. O dokončení autentifikácie je uchádzač informovaný e-mailom,
2. nahraním kvalifikovaného elektronického podpisu (napríklad podpisu eID) štatutára danej spoločnosti na kartu užívateľa po registrácii a prihlásení do systému JOSEPHINE. Autentifikáciu vykoná poskytovateľ systému JOSEPHINE a to v pracovných dňoch v čase 8.00 – 16.00 hod. O dokončení autentifikácie je uchádzač informovaný e-mailom,
3. vložením dokumentu preukazujúceho osobu štatutára na kartu užívateľa po registrácii, ktorý je podpísaný elektronickým podpisom štatutára, alebo prešiel zaručenou konverziou. Autentifikáciu vykoná poskytovateľ systému JOSEPHINE a to v pracovných dňoch v čase 8.00 – 16.00 hod. O dokončení autentifikácie je uchádzač informovaný e-mailom,
4. vložením plnej moci na kartu užívateľa po registrácii, ktorá je podpísaná elektronickým podpisom štatutára aj splnomocnenou osobou, alebo prešla zaručenou konverziou. Autentifikáciu vykoná poskytovateľ systému JOSEPHINE a to v pracovné dni v čase 8.00 – 16.00 hod. O dokončení autentifikácie je uchádzač informovaný e-mailom,
5. počkaním na autentifikačný kód, ktorý bude poslaný na adresu sídla firmy do rúk štatutára uchádzača v listovej podobe formou doporučenej pošty. **Lehota na tento úkon sú obvykle 4 pracovné dni a je potrebné s touto lehotou počítať pri vkladaní ponuky.** O odoslaní listovej zásielky je uchádzač informovaný e-mailom.
	1. Autentifikovaný uchádzač si po prihlásení do systému JOSEPHINE v prehľade - zozname obstarávaní vyberie predmetné obstarávanie a vloží svoju ponuku do určeného formulára na príjem ponúk, ktorý nájde v záložke „Ponuky a žiadosti“.

#### Lehota na predkladanie ponuky

* 1. **Lehota na predkladanie ponúk je stanovená na deň: 22.02.2022 do 09:00:00 hod**..

#### Zmena a odvolanie ponuky

* 1. Uchádzač môže predloženú ponuku vziať späť do uplynutia lehoty na predkladanie ponúk. Uchádzač pri odvolaní ponuky a následnej zmene postupuje obdobne ako pri vložení prvotnej ponuky (kliknutím na tlačidlo „Stiahnuť ponuku“ a predložením novej ponuky).

### **Časť V. Otváranie a vyhodnotenie ponúk**

#### Otváranie ponúk

* 1. Otváranie ponúk sa uskutoční elektronicky dňa **22.02.2022 o 10:00:00 hod**.. Otváranie ponúk bude sprístupnené uchádzačom **v elektronickej podobe** v systéme JOSEPHINE.
	2. Miestom „on-line“ sprístupnenia ponúk uchádzačom je webová adresa <https://josephine.proebiz.com/> a totožná záložka ako pri predkladaní ponúk.
	3. On-line sprístupnenia ponúk sa môže zúčastniť iba uchádzač, ktorého ponuka bola predložená v lehote na predkladanie ponúk. Pri on-line sprístupnení budú zverejnené informácie v zmysle zákona o verejnom obstarávaní. Všetky prístupy do tohto „on-line“ prostredia zo strany uchádzača bude systém JOSEPHINE logovať a budú súčasťou protokolov v danom obstarávaní.

#### Vyhodnotenie ponúk

* 1. Verejný obstarávateľ v súlade s § 112 ods. 6 zákona o verejnom obstarávaní rozhodol, že vyhodnotenie splnenia podmienok účasti sa uskutoční po vyhodnotení ponúk. Pri nevyužití elektronickej aukcie verejný obstarávateľ rozhodol, že vyhodnotenie splnenia podmienok účasti a vyhodnotenie ponúk z hľadiska splnenia požiadaviek na predmet zákazky sa uskutoční po vyhodnotení ponúk na základe kritérií na vyhodnotenie ponúk.
	2. Vyhodnotenie ponúk je neverejné. Ponuky budú vyhodnocované z hľadiska splnenia požiadaviek na predmet zákazky.
	3. Komisia posúdi zloženie zábezpeky. Verejný obstarávateľ vylúči ponuku, ak uchádzač nezložil zábezpeku podľa určených podmienok.
	4. Komisia v prípade pochybností overí správnosť informácií a dôkazov, ktoré poskytli uchádzači.
	5. V prípade nezrovnalosti alebo nejasnosti v informáciách alebo dôkazoch, ktoré uchádzač poskytol, požiada komisia o vysvetlenie ponuky a ak je to potrebné aj o predloženie dôkazov. Vysvetlením ponuky nemôže dôjsť k  jej zmene. Za zmenu ponuky sa nepovažuje odstránenie zrejmých chýb v písaní a počítaní.
	6. Zodpovednosť za údaje uvedené v ponuke nesie uchádzač.
	7. V prípade potreby vysvetlenia mimoriadne nízkej ponuky bude verejný obstarávateľ postupovať podľa § 53 ods. 2 až 4 a ods. 6 zákona o verejnom obstarávaní.
	8. Uchádzač, ktorého ponuka bude vylúčená, bude upovedomený o vylúčení jeho ponuky s uvedením dôvodu vylúčenia a lehoty, v ktorej môže doručiť námietky podľa § 170 ods. 3 písm. d) zákona o verejnom obstarávaní.

#### Vyhodnotenie splnenia podmienok účasti

* 1. Komisia vykoná vyhodnotenie splnenia podmienok účasti podľa § 114 ods. 5 zákona o verejnom obstarávaní v súlade s výzvou na predkladanie ponúk po vyhodnotení ponúk podľa § 53 zákona o verejnom obstarávaní. Komisia vyhodnocuje splnenie podmienok účasti uchádzačom, ktorý sa umiestnil na prvom mieste v poradí, v zmysle § 55 ods. 1 zákona o verejnom obstarávaní. Ak dôjde k vylúčeniu uchádzača, vyhodnotí sa následne splnenie podmienok účasti ďalšieho uchádzača v poradí tak, aby uchádzač umiestnený na prvom mieste v novo zostavenom poradí spĺňal podmienky účasti.
	2. Vyhodnotenie splnenia podmienok účasti uchádzačov bude založené na posúdení splnenia:
* podmienok účasti vo verejnom obstarávaní týkajúcich sa osobného postavenia,
* podmienok účasti vo verejnom obstarávaní týkajúcich sa technickej spôsobilosti alebo odbornej spôsobilosti.
	1. Uchádzač, ktorého tvorí skupina dodávateľov zúčastnená vo verejnom obstarávaní, preukazuje splnenie podmienok účasti vo verejnom obstarávaní:
* ktoré sa týkajú osobného postavenia za každého člena skupiny osobitne (splnenie podmienky účasti podľa § 32 ods. 1 písm. e) zákona o verejnom obstarávaní preukazuje člen skupiny len vo vzťahu k tej časti predmetu zákazky, ktorú má zabezpečiť),
* ktoré sa týkajú technickej spôsobilosti alebo odbornej spôsobilosti za všetkých členov skupiny spoločne.
	1. V prípade potreby vysvetlenia alebo doplnenia predložených dokladov bude verejný obstarávateľ postupovať podľa ustanovení § 40 ods. 4 zákona o verejnom obstarávaní.
	2. V prípade, ak by komisia skonštatovala, že uchádzač nesplnil stanovené podmienky účasti, verejný obstarávateľ bezodkladne písomne upovedomí uchádzača o tom, že bol z verejného obstarávania vylúčený s uvedením dôvodu vylúčenia a lehoty, v ktorej môže doručiť námietky podľa § 170 ods. 3 písm. d) zákona o verejnom obstarávaní.
	3. Uchádzač môže predbežne nahradiť doklady určené verejným obstarávateľom na preukázanie splnenia podmienok účasti podľa § 114 ods. 1 zákona o verejnom obstarávaní:
1. **jednotným európskym dokumentom** podľa § 39 zákona o verejnom obstarávaní, v takomto prípade súčasťou jeho ponuky bude vyplnený jednotný elektronický dokument. Verejný obstarávateľ za účelom zabezpečenia riadneho priebehu verejného obstarávania môže kedykoľvek v jeho priebehu písomne požiadať uchádzača o predloženie dokladu alebo dokladov nahradených JED-om. Uchádzač doručí doklady verejnému obstarávateľovi do 5 pracovných dní odo dňa doručenia žiadosti, ak verejný obstarávateľ neurčí dlhšiu lehotu. Verejný obstarávateľ upozorňuje uchádzačov/záujemcov, že do časti I JEDu je potrebné uviesť informácie týkajúce sa postupu a identifikácie verejného obstarávateľa. Informácie a pokyny na vyplnenie elektronickej verzie JED-u vo formáte .xml sú zverejnené na webovom sídle Úradu pre verejné obstarávanie na adrese <https://www.uvo.gov.sk/jednotny-europsky-dokument-pre-verejne-obstaravanie-602.html> alebo
2. **čestným vyhlásením**, v takomto prípade súčasťou jeho ponuky bude predložené vyhlásenie, v ktorom vyhlási, že spĺňa všetky podmienky účasti určené verejným obstarávateľom a poskytne verejnému obstarávateľovi na požiadanie doklady, ktoré čestným vyhlásením nahradil. V čestnom vyhlásení je možné uviesť aj informácie o dokladoch, ktoré sú priamo a bezodplatne prístupné v elektronických databázach, vrátane informácií potrebných na prístup do týchto databáz. Verejný obstarávateľ za účelom zabezpečenia riadneho priebehu verejného obstarávania môže kedykoľvek v jeho priebehu písomne požiadať uchádzača o predloženie dokladu alebo dokladov nahradených čestným vyhlásením. Uchádzač doručí doklady verejnému obstarávateľovi do 5 pracovných dní odo dňa doručenia žiadosti, ak verejný obstarávateľ neurčí dlhšiu lehotu. Ak verejný obstarávateľ má k dokladom prístup podľa druhej vety, od uchádzača/záujemcu tieto informácie/doklady nevyžaduje.

#### Elektronická aukcia

* 1. Elektronická aukcia sa neuplatňuje.

### **Časť VI. Dôvernosť vo verejnom obstarávaní**

#### Dôvernosť procesu verejného obstarávania

* 1. Verejný obstarávateľ je podľa § 22 zákona o verejnom obstarávaní povinný zachovávať mlčanlivosť o informáciách označených ako dôverné, ktoré mu uchádzač poskytol; na tento účel uchádzač označí, ktoré skutočnosti považuje za dôverné. Za dôverné informácie je na účely zákona o verejnom obstarávaní možné označiť výhradne obchodné tajomstvo, technické riešenia a predlohy, návody, výkresy, projektové dokumentácie, modely, spôsob výpočtu jednotkových cien a ak sa neuvádzajú jednotkové ceny, ale len cena, tak aj spôsob výpočtu ceny a vzory. Týmto nie sú dotknuté ustanovenia zákona o verejnom obstarávaní, ukladajúce povinnosť verejného obstarávateľa oznamovať či zasielať úradu dokumenty a iné oznámenia, ako ani ustanovenia ukladajúce verejnému obstarávateľovi a úradu zverejňovať dokumenty a iné oznámenia podľa zákona o verejnom obstarávaní a tiež povinnosti zverejňovania zmlúv podľa zákona č. 211/2000 Z. z. o slobodnom prístupe k informáciám a o zmene a doplnení niektorých zákonov v znení neskorších predpisov.

### **Časť VII. Prijatie ponuky a aplikácia zákona o verejnom obstarávaní**

#### Uzavretie zmluvy

* 1. Verejný obstarávateľ uzavrie s úspešným uchádzačom Zmluvu o dielo „Rekonštrukcia fasády na objekte MZVEZ SR Hlboká 2, Bratislava“. Uzavretá Zmluva o dielo nesmie byť v rozpore so súťažnými podkladmi a s ponukou predloženou úspešným uchádzačom.
	2. Verejný obstarávateľ uzavrie Zmluvu o dielo s úspešným uchádzačom v súlade s § 56 zákona o verejnom obstarávaní.
	3. Verejný obstarávateľ požaduje od úspešného uchádzača v rámci súčinnosti potrebnej na uzatvorenie Zmluvy o dielo predložiť najneskôr k momentu podpisu zmluvy identifikačné údaje o všetkých známych subdodávateľoch s uvedením percentuálneho podielu z hodnoty plnenia uvedenej v ponuke, ktorú zadá týmto subdodávateľom, údaje o osobe oprávnenej konať za subdodávateľa v rozsahu meno a priezvisko, adresa pobytu, dátum narodenia.
	4. Verejný obstarávateľ nesmie uzatvoriť v súlade s § 11 zákona o verejnom obstarávaní zmluvu s uchádzačom alebo uchádzačmi, ktorí majú povinnosť zapisovať sa do registra partnerov verejného sektora a nie sú zapísaní v registri partnerov verejného sektora alebo ktorých subdodávatelia alebo subdodávatelia podľa osobitného predpisu, ktorí majú povinnosť zapisovať sa do registra partnerov verejného sektora a nie sú zapísaní v registri partnerov verejného sektora.

#### Zrušenie verejného obstarávania

* 1. Verejný obstarávateľ môže zrušiť použitý postup zadávania zákazky na základe dôvodov určených v § 57 zákona o verejnom obstarávaní.
	2. Verejný obstarávateľ si vyhradzuje právo zrušiť použitý postup zadávania zákazky v prípade ak ponuka úspešného uchádzača bude vyššia ako predpokladaná hodnota zákazky.
	3. Verejný obstarávateľ bezodkladne upovedomí uchádzačov o zrušení použitého postupu verejného obstarávania s uvedením dôvodu zrušenia a oznámi postup, ktorý použije pri zadávaní zákazky na pôvodný predmet zákazky.

#### Aplikácia zákona o verejnom obstarávaní

* 1. Skutočnosti neupravené v týchto súťažných podkladoch sa spravujú príslušnými ustanoveniami zákona o verejnom obstarávaní.

 **Príloha č. 1 k časti A.1**

**Uchádzač : ...............................................................................................................**

**vyhlásenie o súhlase s podmienkami súťaže a predstavenie skupiny dodávateľov**

1. Vyhlasujeme, že súhlasíme s podmienkami verejného obstarávania na predmet zákazky, ***„*Rekonštrukcia fasády na objekte MZVEZ SR Hlboká 2, Bratislava*“***, ktoré určil verejný obstarávateľ v súťažných podkladoch.
2. Vyhlasujeme, že všetky predložené doklady a údaje uvedené v ponuke sú pravdivé a úplné.
3. Vyhlasujeme, že dávame písomný súhlas k tomu, aby kópia našej ponuky bola zverejnená v profile verejného obstarávateľa v súlade s § 64 ods. 1 písm. b) zákona o verejnom obstarávaní.

Dátum: ......................................... Podpis: ............................................

 *[vypísať meno, priezvisko a funkciu*

*oprávnenej osoby uchádzača]*

***Iba pre skupinu dodávateľov:***

1. Vyhlasujeme ako skupina dodávateľov, zložená z členov skupiny ............... *(uviesť pre všetkých členov skupiny: obchodné meno, sídlo/miesto podnikania, meno, priezvisko a funkciu osoby/osôb oprávnených konať za člena skupiny)*, že v prípade prijatia našej ponuky vytvoríme pred uzatvorením zmluvy o dielo na uskutočnenie predmetu zákazky, z dôvodu riadneho plnenia zmluvy o dielo, právnu formu v súlade so všeobecne záväznými právnymi predpismi.
2. Vyhlasujeme ako skupina dodávateľov, že budeme ručiť spoločne a nerozdielne za záväzky skupiny dodávateľov vyplývajúce zo zmluvy o dielo na uskutočnenie predmetu zákazky.
3. Skupina dodávateľov udeľuje splnomocnenie

................................................................. ,

*(obchodné meno, sídlo alebo miesto podnikania jedného z členov skupiny dodávateľov)*

na základe ktorého je člen skupiny dodávateľov oprávnený komunikovať, prijímať pokyny a konať za skupinu dodávateľov vo veciach týkajúcich sa verejného obstarávania na predmet zákazky  ***„*Rekonštrukcia fasády na objekte MZVEZ SR Hlboká 2, Bratislava*“*.**

Dátum: ......................................... Podpis: ............................................

 *[vypísať meno, priezvisko a funkciu*

*oprávnenej osoby uchádzača]*

*Poznámka:*

* *dátum musí byť aktuálny vo vzťahu ku dňu uplynutia lehoty na predkladanie ponúk,*
* *podpis uchádzača alebo osoby oprávnenej konať za uchádzača*

*(v prípade skupiny dodávateľov podpis každého člena skupiny dodávateľov alebo osoby oprávnenej konať za každého člena skupiny dodávateľov).*

### **A.2 Kritériá na vyhodnotenie ponúk**

1. Vyhodnocovanie ponúk komisiou je neverejné. Ponuky uchádzačov sa budú vyhodnocovať na základe kritéria „najnižšia cena“ v súlade s § 44 ods. 3 písm. c) zákona o verejnom obstarávaní.
2. Kritériá na hodnotenie ponúk a spôsob hodnotenia:

Názov kritéria: **Najnižšia cena**

Hodnotenie ponúk uchádzačov je dané pridelením príslušného poradia jednotlivým ponukám podľa návrhov uchádzačov na plnenie kritérií uvedených v ponukách. Podľa výšky navrhnutých celkových ponukových cien za realizáciu celého predmetu zákazky uvedených v jednotlivých ponukách uchádzačov sa určí vzostupné poradie uchádzačov (od najnižšej ceny po najvyššiu).

V prípade, ak budú vyhodnocované iba ponuky tých uchádzačov, ktorí vo vyplnenom formulári „Návrh na plnenie kritéria“ (tvorí prílohu k časti A.2 „Kritériá na vyhodnotenie ponúk“) uviedli, že sú platitelia DPH alebo po uzavretí Zmluvy o dielo s verejným obstarávateľom budú platitelia DPH, ponuky sa budú vyhodnocovať na základe kritéria najnižšia cena bez DPH.

V prípade, ak bude vyhodnocovaná čo i len jedna ponuka uchádzača, ktorý vo vyplnenom formulári „Návrh na plnenie kritéria“ uviedol, že po uzavretí zmluvy s verejným obstarávateľom nebude platiteľom DPH, verejný obstarávateľ vyhodnotí všetky predložené ponuky takým spôsobom, že bude porovnaná najnižšia cena s DPH (uchádzači, ktorí vo vyplnenom formulári „Návrh na plnenie kritéria“ uviedli, že po uzavretí zmluvy s verejným obstarávateľom budú platitelia DPH) a najnižšia cena konečná (uchádzači, ktorí vo vyplnenom formulári „Návrh na plnenie kritéria“ uviedli, že po uzavretí obidvoch zmlúv s verejným obstarávateľom nebudú platitelia DPH).

Uchádzači zaokrúhľujú svoje návrhy a všetky ceny jednotlivých položiek v zmysle matematických pravidiel na dve desatinné miesta.

Verejný obstarávateľ upozorňuje, že v prípade, ak sa úspešný uchádzač, ktorý vo formulári „Návrh na plnenie kritérií“ (tvorí prílohu k časti A.2 súťažných podkladov) uviedol, že po uzavretí zmluvy o dielo nebude platiteľom DPH, stane po predložení ponuky alebo po uzavretí zmluvy o dielo platiteľom DPH, nemá nárok na zvýšenie ceny o hodnotu DPH.

1. Uchádzač so sídlom mimo územia Slovenskej republiky, ktorý je platiteľom DPH, uvedie cenu bez DPH a verejný obstarávateľ k nej pripočíta aktuálnu výšku DPH stanovenú v súlade s právnym poriadkom SR.
2. Uchádzač uvedie svoj návrh na plnenie kritérií podľa prílohy k časti A.2 „Návrh na plnenie kritéria“.
3. **Úspešným uchádzačom sa stane uchádzač, ktorý navrhne za realizáciu predmetu zákazky najnižšiu celkovú cenu bez DPH (resp. podľa bodu 16.3 časti A.1).**

**Príloha č. 1 k časti A.2**

**Návrh na plnenie kritérií**

Obchodné meno uchádzača ......................................................................................

Sídlo alebo miesto podnikania uchádzača ......................................................................................

|  |
| --- |
| **NÁVRH NA PLNENIE KRITÉRIA – NAJNIŽŠIA CENA** |
| **Rekonštrukcia fasády na objekte MZVEZ SR Hlboká 2, Bratislava** |
| **Časť diela**  | **Cena bez DPH (EUR)** | **Sadzba****DPH****(%)** | **Cena s DPH****(EUR)** |
| 1: severné a východné priečelie severného krídla pôvodného objektu |  |  |  |
| 2: nerealizované vonkajšie fasády nízkopodlažnej prístavby |  |  |  |
| 3: južná, východná a časť severnej dvorovej fasády pôvodného objektu |  |  |  |
| 4: podchod a nadväzujúca časť južnej fasády prístavby |  |  |  |
| 5: výmena okenných výplní v južnej travertínovej fasáde pôvodného objektu |  |  |  |
| 6: nová povrchová úprava soklovej časti objektu vrátane výmeny výplní dverných otvorov |  |  |  |
| ***CENA ZA CELÝ PREDMET ZÁKAZKY:*** | ***0,00*** |  | ***0,00*** |

Uchádzač vyhlasuje, že JE / NIE JE platiteľom DPH.

*V ……………….…….. dňa ....................*  *.......................................................*

*[uviesť miesto a dátum podpisu] [uviesť meno, priezvisko a funkciu*

*oprávnenej osoby uchádzača]*

*Poznámka:*

* *dátum musí byť aktuálny vo vzťahu ku dňu uplynutia lehoty na predkladanie ponúk*
* *podpis uchádzača alebo osoby oprávnenej konať za uchádzača (v prípade skupiny dodávateľov podpis každého člena skupiny dodávateľov alebo osoby oprávnenej konať za každého člena skupiny dodávateľov).*
* *Uchádzač zaokrúhli svoje návrhy v zmysle matematických pravidiel na dve desatinné miesta.*

### **A.3 Zábezpeka**

1. Zábezpeka ponúk sa vyžaduje.
2. Zábezpeka je stanovená vo výške **20 000 EUR** (slovom dvadsaťtisíc eur).
3. Spôsob zloženia zábezpeky:
4. zložením finančných prostriedkov uchádzačom na bankový účet verejného obstarávateľa
5. poskytnutím bankovej záruky za uchádzača v prospech verejného obstarávateľa
6. poskytnutím poistenia záruky za uchádzača.

Spôsob zloženia zábezpeky si vyberie uchádzač podľa bodov 4.1., 4.2. alebo 4.3. tejto časti súťažných podkladov.

1. Spôsob zloženia zábezpeky:
	1. **Zloženie finančných prostriedkov uchádzačom na bankový účet verejného obstarávateľa:**
		1. Finančné prostriedky musia byť zložené na účet verejného obstarávateľa vedený v Štátnej pokladnici Bratislava:

Pre uchádzačov, ktorí realizujú platbu cez Európsky platobný systém (SEPA úhrada):

Názov banky: Štátna pokladnica, Radlinského 32, 810 05 Bratislava

Číslo účtu príjemcu (IBAN): SK29 8180 0000 0070 0007 3623

BIC/SWIFT: SPSRSKBAXXX

Kód krajiny: SK

Konštantný symbol: 0308

Variabilný symbol: 042021

Špecifický symbol: IČO uchádzača

Príjemca: Ministerstvo zahraničných vecí a európskych záležitostí SR, Hlboká cesta 2, 833 36 Bratislava 37, IČO: 00699021

Účel platby: obchodné meno uchádzača, Zábezpeka ,,Fasáda“

Pre uchádzačov, ktorí realizujú cezhraničný prevod, ktorý nespĺňa podmienky SEPA úhrady:

Názov sprostredkujúcej banky: Všeobecná úverová banka, a.s., Mlynské Nivy 1, 829 90 Bratislava

Číslo účtu príjemcu (IBAN): SK29 8180 0000 0070 0007 3623

BIC/SWIFT: SUBASKBX

Konštantný symbol: 0308

Variabilný symbol: 042021

Špecifický symbol: IČO uchádzača

Názov účtu: BÚ depozitný neúr. MZVaEZ SR

Príjemca: Ministerstvo zahraničných vecí a európskych záležitostí SR, Hlboká cesta 2, 833 36 Bratislava 37, IČO: 00699021

Účel platby: obchodné meno uchádzača, Zábezpeka ,,Fasáda“

* + 1. Finančné prostriedky musia byť pripísané na účte verejného obstarávateľa v lehote na predkladanie ponúk. Doba platnosti zábezpeky spôsobom zloženia finančných prostriedkov na účet verejného obstarávateľa trvá až do uplynutia lehoty viazanosti ponúk.
		2. Ak finančné prostriedky nebudú zložené na účte verejného obstarávateľa podľa bodu 4.1.1. a bodu 4.1.2. tejto časti súťažných podkladov, bude ponuka uchádzača z tohto verejného obstarávania vylúčená.
		3. Verejný obstarávateľ si vyhradzuje právo požiadať uchádzača o vysvetlenie ponuky a ak je to potrebné aj o predloženie dôkazov v prípade, ak nebude možné overiť, že uchádzač zložil zábezpeku podľa bodov 4.1.1. a 4.1.2.
	1. **Poskytnutie bankovej záruky za uchádzača:**
		1. Bankovou zárukou je písomné vyhlásenie banky, že uspokojí verejného obstarávateľa sumou uvedenou v časti A.3 - Zábezpeka bod 2, ak nastane skutočnosť uvedená v bode 4.5. Banková záruka musí byť zriadená v súlade s nasledujúcimi podmienkami:
			1. banková záruka je vystavená na prvú výzvu bez námietok,
			2. na plnenie z bankovej záruky sa nevyžaduje predchádzajúca výzva verejného obstarávateľa, aby uchádzač splnil svoj záväzok,
			3. banková záruka môže byť vystavená bankou so sídlom v Slovenskej republike, pobočkou zahraničnej banky v Slovenskej republike alebo zahraničnou bankou,
			4. banka zaplatí na účet verejného obstarávateľa pohľadávku verejného obstarávateľa krytú bankovou zárukou najneskôr do 15 dní po doručení výzvy verejného obstarávateľa na jej zaplatenie,
			5. plnenie záväzku banky z bankovej záruky verejnému obstarávateľovi nie je podmienené predložením akýchkoľvek dokumentov banke,
			6. banka nemôže uplatniť námietky, ktoré by bol oprávnený voči verejnému obstarávateľovi uplatniť uchádzač,
			7. banka je povinná plniť svoje povinnosti z bankovej záruky, keď ju o to písomne požiada verejný obstarávateľ,
			8. banková záruka musí byť zriadená najmenej do uplynutia lehoty viazanosti ponúk,
			9. ak bankovú záruku poskytne zahraničná banka, ktorá nemá pobočku na území Slovenskej republiky, záručná listina vystavená zahraničnou bankou v inom ako slovenskom alebo českom jazyku, musí byť zároveň doložená úradným prekladom do slovenského jazyka; náklady úradného prekladu znáša uchádzač,
			10. banková záruka zanikne plnením banky z dôvodov uvedených v bode 4.5 vo výške záväzku z bankovej záruky, ktoré banka poskytla za uchádzača v prospech verejného obstarávateľa, alebo uplynutím doby, na ktorú je banková záruka zriadená podľa bodu 4.2.1.8.
		2. Záručná listina, v ktorej banka písomne vyhlási, že uspokojí verejného obstarávateľa (veriteľa) za uchádzača do výšky finančných prostriedkov, ktoré veriteľ požaduje ako zábezpeku viazanosti ponuky uchádzača, musí byť súčasťou ponuky.
		3. Uchádzač predloží záručnú listinu podľa podmienok vydávania záručných listín, poskytovania plnenia bankami. Ak banka vydáva záručnú listinu zaručenou elektronickou formou, postačuje predloženie tohto elektronického dokumentu do systému JOSEPHINE, ak banka vyžaduje na poskytnutie plnenia predloženie (listinného) originálu záručnej listiny, uchádzač predloží originál takejto listiny v lehote na predkladanie ponúk osobne, prostredníctvom pošty alebo iného doručovateľa na adresu verejného obstarávateľa uvedenú v Časti I, bod 1 týchto súťažných podkladov. Uchádzač vloží tento originál bankovej záruky alebo originál poistenia záruky do samostatnej nepriehľadnej obálky, ktorá musí byť uzatvorená a označená heslom súťaže: *„Fasáda“.*
		4. Ak záručná listina nebude súčasťou ponuky podľa bodu 4.2 tejto časti súťažných podkladov bude ponuka uchádzača z tohto verejného obstarávania vylúčená.
	2. **Poskytnutie poistenia záruky za uchádzača**

4.3.1 V prípade, že uchádzač použije možnosť poskytnutia poistenia záruky je povinný predložiť doklad o poistení záruky podľa podmienok vydávania poistných listín, poskytovania plnenia poisťovňami. Ak poisťovňa vydáva poistnú listinu zaručenou elektronickou formou, postačuje predloženie tohto elektronického dokumentu do systému JOSEPHINE, ak poisťovňa vyžaduje na poskytnutie plnenia predloženie (listinného) originálu listiny poistnej záruky, uchádzač predloží originál takejto listiny v lehote na predkladanie ponúk osobne, prostredníctvom pošty alebo iného doručovateľa na adresu verejného obstarávateľa uvedenú v Časti I, bod 1 týchto súťažných podkladov. Uchádzač vloží originál poistenia záruky do samostatnej nepriehľadnej obálky, ktorá musí byť uzatvorená a označená heslom súťaže: *„Fasáda“.*

* + 1. Ak listina poskytnutia poistenia záruky nebude súčasťou ponuky podľa bodu 4.3 tejto časti súťažných podkladov bude ponuka uchádzača z tohto verejného obstarávania vylúčená.
		2. Poskytnutie poistenia záruky nesmie byť v rozpore s ustanoveniami zákona č. 39/2015 Z. z. o poisťovníctve a o zmene a doplnení niektorých zákonov, v platnom znení. Poistná zmluva musí byť uzatvorená tak, že poisteným je uchádzač a oprávnenou osobou z poistnej zmluvy je verejný obstarávateľ. Doba platnosti poistenia záruky musí byť určená v poistnej zmluve, ako aj v doklade vystavenom poisťovňou o existencii poistenia záruky, minimálne do skončenia lehoty viazanosti ponúk. Z dokladu vystaveného poisťovňou musí ďalej vyplývať, že poisťovňa uspokojí oprávnenú osobu (verejného obstarávateľa) za poisteného (uchádzača) v prípade prepadnutia jeho zábezpeky v prospech verejného obstarávateľa v súťaži s názvom *„Rekonštrukcia fasády na objekte MZVEZ SR Hlboká 2, Bratislava“*, pričom v texte dokladu vystaveného poisťovňou musí byť súťaž nezameniteľne identifikovateľná napr. značkou výzvy na predkladanie ponúk. Poisťovňa predĺži platnosť poistenia záruky v prípade, že bola lehota viazanosti ponúk predĺžená. Poisťovňa sa musí bezpodmienečne zaviazať zaplatiť na účet verejného obstarávateľa pohľadávku krytú poistením záruky bezodkladne po doručení výzvy verejného obstarávateľa na jej zaplatenie. Poistenie záruky vzniká dňom uzavretia poistnej zmluvy medzi poisťovňou a poisteným (uchádzačom) a zábezpeka vzniká doručením dokladu vystaveného poisťovňou o poistení záruky verejnému obstarávateľovi.
		3. Poistenie záruky zanikne:
1. plnením poisťovne vo výške zábezpeky, ktoré poisťovňa poskytla za uchádzača v prospech verejného obstarávateľa,
2. odvolaním poistenia záruky uchádzača na základe písomného oznámenia (súhlasu verejného obstarávateľa) doručeného uchádzačovi,
3. uplynutím doby platnosti poistenia záruky, ak si verejný obstarávateľ do uplynutia riadnej alebo predĺženej doby platnosti (v prípade predĺženia lehoty viazanosti) neuplatnil svoje nároky voči poisťovni vyplývajúce z vystaveného dokladu.
	1. **Podmienky uvoľnenia alebo vrátenia zábezpeky**

4.4.1 Ak uchádzač zložil zábezpeku zložením finančných prostriedkov na účet verejného obstarávateľa podľa bodu 4.1. tejto časti súťažných podkladov, verejný obstarávateľ zábezpeku uvoľní najneskôr do 7 dní odo dňa:

* + - 1. uplynutia lehoty viazanosti ponúk
			2. márneho uplynutia lehoty na doručenie námietky, ak ho verejný obstarávateľ vylúčil z verejného obstarávania alebo ak verejný obstarávateľ zruší použitý postup zadávania zákazky,
			3. uzavretia zmluvy.

4.4.2 Ak uchádzač zložil zábezpeku formou bankovej záruky podľa bodu 4.2. tejto časti súťažných podkladov alebo formou poistenia záruky podľa bodu 4.3. tejto časti súťažných podkladov verejný obstarávateľ ju uchádzačovi vráti podľa § 46 ods. 7 zákona o verejnom obstarávaní.

**4.5. Zábezpeka prepadne v prospech verejného obstarávateľa, ak uchádzač v lehote viazanosti ponúk**

a) odstúpi od svojej ponuky,

b) neposkytne súčinnosť alebo odmietne uzavrieť zmluvu podľa § 56 ods. 8 až 15 zákona o verejnom obstarávaní.

### **B.1 - Opis predmetu zákazky**

#### Predmetom zákazky je rekonštrukcia fasády na objekte Ministerstva zahraničných vecí a európskych záležitostí SR, Hlboká cesta č. 2, Bratislava. Objekt pozostáva z pôvodnej hlavnej administratívnej budovy, prístavby a nadstavby dvoch podlaží nad hlavnou administarívnou budovou. Stavebné práce tejto rekonštrukcie sú rozdelené do 6 častí a zahŕňa najmä výmenu starého nefunkčného zateplenia za nové, výmenu okien a exteriérových dverí, výmenu klampiarskych výrobkov, čistenie travertínového obkladu a parapetov, opravu a novú povrchovú úpravu kovových prvkov ako sú, napr. zábradlie balkónov, okenné mreže.

Časti diela:

Časť diela 1: severné a východné priečelie severného krídla pôvodného objektu

Časť diela 2: nerealizované vonkajšie fasády nízkopodlažnej prístavby

Časť diela 3: južná, východná a časť severnej dvorovej fasády pôvodného objektu

Časť diela 4: podchod a nadväzujúca časť južnej fasády prístavby

Časť diela 5: výmena okenných výplní v južnej travertínovej fasáde pôvodného objektu

Časť diela 6: nová povrchová úprava soklovej časti objektu výmeny výplní dverných otvorov.

Pôvodný administratívny objekt bol zrealizovaný v rokoch 1943-1944 podľa projektu jedného z najvýznamnejších architektov medzivojnového obdobia Juraja Tvarožka. Ide o objekt s architektonicky atypickým pôdorysom s dvoma podzemnými a štyrmi až šiestimi nadzemnými podlažiami. Objekt je tvorený železobetónovým skeletom v kombinácii s murovanými nosnými a obvodovými stenami. Obvodový plášť je murovaný z plných tehál a prvkov železobetónového skeletu bez prerušeného tepelného mosta a s drevenými výplňami otvorov.

V 70-tych rokoch 20. stor. došlo k realizácii novodobej nízkej prístavby situovanej na severovýchodnej strane objektu. Prístavba objektu je kombináciou železobetónového skeletu a výplňového muriva hr. 375 mm bez zateplenia.

V roku 1997 došlo k nadstavbe o dve podlažia nad hlavnou administratívnou budovou, po realizácii nadstavby má objekt šesť nadzemných podlaží s klasicizujúcim tympanónom v atike a markízou nad vstupom. Nosná konštrukcia nadstavby je tvorená z valcovaných profilov I, ktoré sú umiestnené nad železobetónovými stĺpmi pôvodného skeletu. Zvislé konštrukcie obvodového muriva nadstavby sú z tehál Porotherm v hrúbkach 250mm, 375mmm, 450mm. Zateplenie obvodových murovaných stien v prevedení Polystyrol typ PS-M-F /Terranova/ hr. 70mm.

Primárny charakter architektonického výrazu aj po úpravách predstavuje omietková úprava prevažnej časti fasád, pôvodne v brizolitovom prevedení bielej farebnosti s hrúbkou zrna 6mm, zvýrazňujúca dominantné hlavné vstupné priečelie obložené travertínovým obkladom.

Riešený objekt sa nachádza v pamiatkovej zóne Bratislava – centrálna mestská oblasť, ktorý bol vyhodnotený ako objekt s pamiatkovými hodnotami (Zásady ochrany pamiatkového územia Pamiatková zóna Bratislava – centrálna mestská oblasť z 03.12.2015).

Rozsah prác predstavuje udržiavacie a rekonštrukčné práce, realizáciou ktorých nebudú dotknuté pamiatkové hodnoty predmetného územia a objektu. Pri rekonštrukcii budú aplikované tradičné výrazové prostriedky s uplatnením pôvodnej povrchovej úpravy fasád a zachovaním charakteru riešeného objektu. Riešenie dodržiava podmienky dané rozhodnutím a záväzným stanoviskom Krajského pamiatkového úradu Bratislava.

V súčasnosti objekt slúži ako administratívna budova Ministerstva zahraničných vecí a európskych záležitostí Slovenskej republiky.

Vzhľadom na typ verejného obstarávateľa a umiestnenie miesta uskutočnenia stavebných prác bude uchádzač, ako zhotoviteľ počas víkendov, sviatkov a dní pracovného pokoja realizovať iba práce so zníženou hlučnosťou.

Verejný obsatrávateľ si vyhradzuje právo prerušiť práce na zhotovení diela, näjma v prípade prijímania návštev a konania konferencií v areáli. O dobu, počas ktorej budú práce prerušené, sa predĺži termín na zhotovenie diela.

Dielo rozdelené na časti je z dôvodu obmedzenej kapacity areálu verejného obstarávateľa s prihliadnutím na typ verejného obstarávateľa, ako aj miesta uskutočnenia stavebných prác v pamiatkovej zóne.

Úspešný uchádzač, ako zhotoviteľ diela musí mať uzavretú zmluvu o poistení zodpovednosti zhotoviteľa za škodu spôsobenú činnosťou pri vykonávaní diela v súlade s bodom 10.4 Zmluvy o dielo.

Od úspešného uchádzača sa za účelom potvrdenia zmluvných záväzkov bude požadovať zloženie kaucie vo výške 120 000,00 EUR (slovom: stodvadsaťtisíc EUR) v prospech verejného obstarávateľa v súlade s bodom 7.4. b) Zmluvy o dielo.

Podrobné informácie o predmete zákazky sú uvedené v projektovej dokumentácii a v rozpočte diela, resp. výkaz výmer, ktoré tvoria prílohu súťažných podkladov.

Doplňujúca informácia: V celej projektovej dokumentácii uvádzaný text „etapa diela“ je významovo totožný s textom „časť diela“, ktorý sa nachádza v súťažných podkladoch ako aj v sprievodnej dokumentácii.

### **B.2 - Spôsob určenia ceny**

1. Výhradnou povinnosťou uchádzača je dôsledne preskúmať celý obsah súťažných podkladov vrátane príloh a na základe ich obsahu oceniť predmet zákazky, vyjadriť všetky peňažné sumy, ktorých uvedenie sa vyžaduje v ponuke uchádzača na ocenenie a stanoviť navrhovanú cenu za predmet zákazky. Uchádzačom navrhovaná cena za jednotlivé položky, ako aj celková cena za predmet zákazky musí pokryť všetky náklady na ich realizáciu. Do ceny predmetu zákazky je potrebné zahrnúť aj všetky potrebné skúšky, revízie ako aj likvidáciu odpadu. **Uchádzačom navrhovaná celková cena za predmet zákazky a cena jednotlivých položiek/častí predmetu zákazky musí byť vyjadrená v eurách, uvedená maximálne na dve desatinné miesta.**

2. Uchádzač je povinný oceniť všetky položky, ktoré sú uvedené v Prílohe č. 1 k časti A.2 a označené na ocenenie. Pri spracovaní ceny predmetu zákazky uchádzač vpíše ceny za jednotlivé položky. Do každej položky a jej ceny musia byť započítané všetky náklady, ktoré s ňou bezprostredne súvisia. Zmeny a zásahy v prílohe k časti A.2 nie sú prípustné.

3. Uchádzačom navrhovaná cena za predmet zákazky je stanovená v súlade so zákonom NR SR č. 18/1996 Z. z. o cenách v znení neskorších predpisov.

4. Celková cena za predmet zákazky je stanovená ako cena maximálna počas platnosti zmluvy a musia v nej byť zahrnuté všetky náklady súvisiace s poskytnutím služieb podľa súťažných podkladov.

5. Do tejto ceny je možné započítať iba ekonomicky oprávnené náklady a primeraný zisk podľa § 2 a § 3 zákona č. 18/1996 Z. z. o cenách v znení neskorších predpisov a § 3 vyhl. č. 87/1996 Z. z., ktorou sa vykonáva zákon Národnej rady Slovenskej republiky č. 18/1996 Z. z. o cenách v znení neskorších predpisov. Navrhovaná cena bude vyjadrená v eurách ako konečná cena.

6. Ak uchádzač nie je platcom DPH, uvedie navrhovanú zmluvnú cenu celkom. Na skutočnosť, že nie je platcom DPH, upozorní v návrhu na plnenie kritéria.

### **B.3 - Obchodné podmienky realizácie predmetu zákazky**

Záväzný návrh Zmluvy o dielo tvorí samostatný dokument (Príloha č.1 k tejto časti súťažných podkladov) vrátane všetkých príloh a je neoddeliteľnou súčasťou týchto súťažných podkladov.

**Uchádzač vo svojej ponuke nebude návrh Zmluvy o dielo predkladať, predloží však vyplnené a podpísané čestné vyhlásenie podľa predlohy uvedenej v Prílohe č. 2 k tejto časti súťažných podkladov.**

Predložením uvedeného čestného vyhlásenia sa má za to, že uchádzač súhlasí a bez výhrad akceptuje znenie a obsah návrhu predmetnej Zmluvy o dielo.

Nakoľko je návrh Zmluvy o dielo vypracovaný ako definitívna verzia, v čase medzi predkladaním ponúk a podpísaním Zmluvy o dielo už nebude možné na ich obsahu a znení robiť akékoľvek obsahové zmeny, ktorými by mohlo dôjsť ku zmene významu jednotlivých ustanovení Zmluvy o dielo.

Možná bude len úprava chýb v písaní (pravopisné chyby, preklepy, medzery v texte a pod.) a doplnenie cien, identifikačných údajov úspešného uchádzača či kontaktných osôb.

### **Príloha č. 2. k časti B.3**

**Čestné vyhlásenie o súhlase a akceptovaní záväzného návrhu Zmluvy o dielo „Rekonštrukcia fasády na objekte MZVEZ SR Hlboká 2, Bratislava“**

**(Zmluva o dielo)**

**Obchodné meno uchádzača/člena skupiny dodávateľov:**

**Sídlo alebo miesto podnikania uchádzača/člena skupiny dodávateľov:**

**IČO:**

Vyhlasujeme, že súhlasíme so znením a obsahom návrhu Zmluvy o dielo *„*Rekonštrukcia fasády na objekte MZVEZ SR Hlboká 2, Bratislava“ (Zmluva o dielo), ktorá tvorí súčasť súťažných podkladov pre podlimitnú zákazku vyhlásenú Ministerstvom zahraničných vecí a európskych záležitostí Slovenskej republiky s názvom ***„*Rekonštrukcia fasády na objekte MZVEZ SR Hlboká 2, Bratislava“** a znenie a obsah návrhu tejto zmluvy bez výhrad akceptujeme.

Súčasne vyhlasujeme, že sme si vedomí, že na obsahu a znení tejto zmluvy už nebude možné robiť akékoľvek obsahové zmeny, ktorými by mohlo dôjsť ku zmene významu jednotlivých ustanovení zmluvy.

Dátum: ......................................... Podpis: ............................................

 *[vypísať meno, priezvisko a funkciu*

*oprávnenej osoby uchádzača]*

 **Príloha č. 3 k Zmluve o dielo – Rozvrh**

**Uchádzač : ...............................................................................................................**

 **Rozvrh**

1. poradie, v ktorom budú časti diela realizované
2. začiatok a koniec realizácie jednotlivých častí diela, z ktorého bude zrejmé trvanie jednotlivých častí diela

*Poznámka:*

1. *Ide o rámcový rozvrh postupu prác, ktorý bude prílohou č. 3 Zmluvy o dielo. Spôsob a forma jeho vyhotovenia je ponechaná na uchádzačovi.*
2. *Harmonogram (podrobný harmonogram postupu prác) podľa bodu 4.3 Zmluvy o dielo bude vypracovaný a predložený zhotoviteľom v listinnej forme vždy v lehote najneskôr do 15 dní pred začatím prác na konkrétnej časti diela. .*